b'\n_START_ARTICLE_\nBringen naturreservat\n_START_PARAGRAPH_\nBringen naturreservat ble opprinnelig fredet som en mindre areal den 27. august i 1954, for \xc3\xa5 ta vare p\xc3\xa5 stedegen naturskog, men betydelig utvidet fra den 28. juni 1985. Reservatet utgj\xc3\xb8r n\xc3\xa5 et areal p\xc3\xa5 8\xc2\xa0010\xc2\xa0dekar. Bringen er derfor det st\xc3\xb8rste av de ni naturreservatene som finnes i Vassfaret. Reservatet har navn etter \xc3\xa5sryggen Bringen p\xc3\xa5 grensa mellom Fl\xc3\xa5 og Nes i Buskerud._NEWLINE_Bringen naturreservat omkranses av Indre Vassfaret landskapsvernomr\xc3\xa5de, som ble opprettet samtidig med utvidelsen og fungerer som en buffersone rundt naturreservatet. Indre Vassfaret landskapsvernomr\xc3\xa5de henger sammen med Vassfaret og Vidalen landskapsvernomr\xc3\xa5de i s\xc3\xb8r\xc3\xb8st, der det finnes ytterligere \xc3\xa5tte naturreservater._NEWLINE_Bringen naturreservat ligger fysisk i kommunene Fl\xc3\xa5 og Nes i Buskerud. Det er et referanseomr\xc3\xa5de for klimakssamfunn av barskog (typiske h\xc3\xb8ytliggende barskogslier), som er typisk for \xc3\xb8vre deler av barskogbeltet p\xc3\xa5 \xc3\x98stlandet. Reservatet har dessuten et rikt dyreliv, og det antas at omr\xc3\xa5det har mange hulerugere (fugler).'